Na temelju čl. 5., Zakona o financijskom poslovanju i računovodstvu neprofitnih organizacija ( ″Narodne novine″ broj 121/14), te čl. 28 Statuta, redovna Skupština udruge "Izvan fokusa –udruga za medijsko stvaralaštvo i kulturne aktivnosti", održana 30.12.2017., donijela je ovaj:

Program rada udruge Izvan fokusa

za 2018. godinu

Članak 1.

Ovim Programom rada utvrđeni su okviri djelovanja udruge Izvan fokusa (u daljnjem tekstu Udruga) od 1. siječnja do 31. prosinca 2018. godine.

Članak 2.

Program rada podložan je izmjenama i dopunama shodno novonastalim okolnostima i spoznajama.

Članak 3.

Udruga je osnovana u svrhu unaprjeđenja i razvoja kreativnih i umjetničkih potencijala djece, mladih i odraslih. Za promociju svih vrsta umjetnosti s naglaskom na stvaralaštvo mladih, za podizanje kvalitete života, aktivnog sudjelovanja u radu zajednice i doprinosu opće dobrobiti zajednice. Koristeći sredstva izražavanja novih medija, poput filma i fotografije, Udruga potiče pozitivne društvene promjene.

Udruga sukladno ciljevima Udruge djeluje na području audiovizualne umjetnosti, kulture, tehničke kulture, izvedbene i glazbeno-scenske umjetnosti, novih medija, u području mladih, politikama za mlade te volontiranja i drugdje. Udruga ciljeve ostvaruje i organizacijom raznih manifestacija i festivala.

Članak 4.

Udruga će u 2018. godini:

1. Redovno održavati sjednice Skupštine Udruge
2. Ostvarivati suradnju s drugim udrugama, organizacijama, tvrtkama i institucijama
3. Voditi razgovore sa predstavnicima lokalne i regionalne samouprave
4. Pripremati i pisati projekte za otvorene javne natječaje
5. Informirati i poticati mlade na volonterske aktivnosti
6. Provoditi projekte:
	1. Foto dani mladih
	2. PickUp Music Festival
	3. Centar za mlade Grabrik
	4. Redovna djelatnost udruge
	5. Radionička djelatnost udruge
	6. Izvršna organizacija Dana grada Karlovca
	7. Organizacija Adventa u Karlovcu
7. Sudjelovati kao medijski(foto/video) partner na festivalima:
	1. Zagrebački festival
	2. Glazbena nagrada Porin
	3. Pulski filmski festival
	4. Brač film festival
	5. Zagreb Film Festival
	6. ZagrebDox
	7. Međunarodna autorska konferencija MAKK
	8. Ostali značajni kulturni festivali, događaji i programi
8. Sudjelovati na Sajmu udruga Karlovac
9. Sustavno raditi na popularizaciji rada Udruge i razvoju kapaciteta udruge
10. Obilježiti posebnim programom petu obljetnicu rada Udruge
11. Redovno održavati internetske stranice [www.izvanfokusa.hr](http://www.izvanfokusa.hr) i Facebook stranicu

Članak 5.

Ova Odluka stupa na snagu danom donošenja, a Program rada udruge Izvan fokusa za 2018. godine primjenjuje se od 1.1.2018. godine.

PREDSJEDNIK UDRUGE IZVAN FOKUSA

 Filip Trezner